《天香 龙涎香》
清代·沈皞日

雀尾无腥，紫茸馀沥，蛛丝画屏初暝。四角微温，八蚕小炷，纤甲轻分鸾饼。

云槎寄去，还识得、蛟宫风韵。复帐徐开，缕缕菱花，半边旋晕。

月明露庭酒醒。剩熏炉、年时荀令。旧事秋奁零落，不堪重省。

纵返芳魂一梦，奈十二、琼楼路犹迥。空袅馀烟，蓬山云影。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。